Suami Tanpa Cinta

Suami Tanpa Cinta ialah sebuah siri drama televisyen melayu tahun 2016 arahan MP Roslin. Dibintangi oleh Janna Nick, dan Shukri Yahaya . Siri drama ini memulakan tayangan perdana di Slot MegaDrama, Astro Ria bermula 4 April 2016 menggantikan Aku Bukan Bimbo.

Sinopsis

Mengisahkan Zaidan Iman (Aid) dan Ain Syifa berkawan sejak dari zaman sekolah. Demi menyelamatkan perniagaan keluarga, mereka mengambil keputusan untuk berkahwin dan menggabungkan syarikat mereka.

Namun perkahwinan mereka bersyarat. Sekiranya jatuh talak ke atas ain, maka syarikat mereka akan jatuh ke tangan Ain Syifa dan Aid tiada lagi hak ke atas syarikat itu. Maka, Aid dan Ain masing-masing berusaha bersungguh-sungguh untuk mempertahankan rumahtangga mereka.

Ain cuba untuk menyayangi dan mencintai Aid, seperti mana Aid mencintainya. Namun kisah silam Ain membuatkan Ain mengunci dirinya dari mencintai Aid. Walau bagaimanapun, kehidupan mereka semakin hari semakin ceria dan bahagia. Mereka memang saling melengkapi antara satu sama lain. Pelbagai cara dilakukan oleh Aid untuk membuatkan Ain jatuh cinta padanya. Ain keliru dengan perasaannya sendiri. Aid sedar si isteri sudah mula mencintainya namun masih belum mampu untuk mengakui perasaan itu.

Kepercayaan mereka terhadap pasangan masing-masing membantu mereka dalam menangani godaan-godaan yang datang silih berganti. Namun, kebahagiaan mereka teruji dengan satu berita yang sampai ke pendengaran Ain. Ain mula sangsi dengan Aid yang sudah mula berahsia dengannya. 

Keadaan semakin runcing apabila Ain lari meninggalkan Aid dengan satu nota kecil yang membuatkan Aid menjadi risau dan cuak. Dapatkah Aid mencari Ain ? Mampukah perkahwinan dengan suami tanpa cinta ini kekal sehingga ke jannah ? Dan apakah kebenaran di sebalik cerita yang didengar oleh ain itu ?

Pelakon

Pelakon utama
 Shukri Yahaya sebagai Zaidan Iman (Aid)
 Janna Nick sebagai Ain Syifa
 Cristina Suzanne Stockstill sebagai Alessya
 Mark Adam sebagai Rafael Ilham

Pelakon pembantu
 Wan Sharmila sebagai Rosalinda
 Sarah Hildebrand sebagai Adura
 Afzan A. Rahman sebagai Uzair
 Mia Nasir sebagai Nurul
 Syaffiq Sahli sebagai Harith
 Liza Abdullah sebagai Amani
 Roy Azman sebagai Zainal
 Hilal Azman sebagai Suffian
 Ziela Jalil sebagai Ibu Ain
 Norlia Ghani sebagai Tok Irah
 Rusdi Ramli sebagai Syafiq/Apek

Penampilan khas
 Ungku Ismail Aziz sebagai Qarish

Rujukan

Pencapaian 
Malam Throwbaek Drama 2017
 Pelakon Paling Membantu -Mark Adam-Top 5

Siri drama televisyen Malaysia
Drama Melayu
Rancangan Astro Ria
Drama adaptasi novel di Malaysia